Президентът на Боливия предупреди света за „ядрен холокост“
Президентът на Боливия Ево Моралес коментира опасността от ядрени оръжия, като предупреди, че света го очаква „ядрен холокост“. „Човечеството е изправено пред реалната опасност да изчезне заради ядрен холокост – коментира Моралес, цитиран от агенция ABI. – Ядреният потенциал на САЩ и на западните страни опасно приближава планетата към атомен пожар“. Според боливийския лидер, кризата на капитализма и на световното господство на САЩ предизвикват нови войни, тъй като всички конфликти са в региони, които са най-богати на различни енергоресурси. „Именно от тези ресурси зависи функционирането на капиталистическите системи“, обобщава Моралес, който е известен с левите си убеждения. Президентът на Боливия отбелязва още, че за първи път в историята развитието на капитализма зависи не от отвореността на пазарите, свободната търговия или глобализацията, а от военното завладяване на територии и страни, които са богати на стратегически природни ресурси. „Войната – това е опората на капитализма. Който подкрепя капитализма, подкрепя войната, което означава и философията за смърт и разрушения. Всичко това ни приближава опасно към Трета световна война с непресказуеми последствия“, заявява още Моралес.   Превод и редакция: